حوكومة لفاسي هي لحوكومة د لمملكة د لمغريب من 15 أكتوبر 2007 حتال 3 يناير 2012، ف لولاية تشريعية تامنة د مجليس نواب. ف 20 غشت 2008، عين لماليك محمد ساديس دريس ضحاك أمين عام د لحوكومة، بلاصت عبدصادق ربيع لي كان توفا ف 12 غشت. قرر لماليك محمد ساديس ف 23 دجنبر 2008 يحيد كاتب دولة ف وزارة شؤون لخارجية أحمد لخريف ب سباب أنه خدا لجنسية صبليونية. ف 29 يوليوز 2009، لماليك محمد ساديس عين ربعة د لأعضاء جداد ف لحوكومة، من بينهم تلاتة د لوزارا ؤ كاتب دولة، لي هوما: محند لعنصر، وزير دولة؛ منصف بلخياط، وزير شباب ؤ رياضة بلاصت نوال لمتوكل لي بغات تفرغ لخدمتها ف لجنة لؤلمپية دولية؛ بنسالم حميش، وزيرة تقافة بلاصت توريا جبران لي عندها مشاكل صحية؛ محمد ؤزين، كاتب دولة ف وزارة شؤون لخارجية. ف 4 يناير 2010، لماليك محمد ساديس عين خمسة د لأعضاء جداد ف لحوكومة، من بينهم ربعة د لوزارا ؤ كاتب دولة، لي هوما: طيب شرقاوي، وزير داخيلية بلاصت شكيب بنموسى؛ محمد طيب ناصري، وزير لعدل بلاصت عبدلواحد راضي؛ ياسر زناݣي، وزير سياحة ؤ صناعة تقليدية بلاصت محمد بوسعيد؛ دريس لشݣر، وزير مكلف ب لعلاقات معا لبرلامان بلاصت محمد سعد لعلمي لي ولا وزير منتدب ل تحديت لقطاعات لعامة بلاصت محمد عبو.